Gangstéttar borgarinnar eru víða farnar að láta á sjá . Endurnýjun í Seljahverfinu hefur verið lítil og er nú svo komið að ekki er hægt að fresta því öllu lengur að endurnýja sumar þeirra . Einn staður finnst mér áberandi verstur en það er gangstéttin meðfram Skógarseli neðan við Staðarsel . Hún er beinlínis orðin hættuleg , sérstaklega þeim fjölmörgu börnum sem ferðast um á hlaupahjólum . Steypan þar er öll brotin og molnuð . Mikið hefur verið rætt um fækkun einkabíla , í höfuðborginni , á liðnum misserum . Ef verið er að hvetja fólk til að fara ferða sinni hjólandi eða gangandi þarf að hlúa að því . Göngustígar borgarinnar þurfa að vera boðlegir . Barn ( já eða unglingur eða fullorðinn einstaklingur ) sem kemur á fleygiferð á hlaupahjóli og lendir á kafla þar sem göngustígurinn er ekkert nema molnuð og brotin steypa getur verið í stórhættu og þekki ég persónulega til slyss sem varð á þeim kafla sem ég bendi á .